У 9—11 класах многія навучэнцы ўжо могуць даваць сваю ацэнку матэрыялу, які вывучаецца, выказваць згоду або нязгоду з меркаваннем настаўніка або аўтара падручніка. Аднак часта яны не могуць правільна і лагічна сфармуляваць сваю думку. Для вырашэння гэтай праблемы Эмілія Эдуардаўна прапануе выкарыстоўваць прыём “ПАПВ-формула”. Навучэнцам гэты прыём дае магчымасць пераканаўча даказваць свой пункт гледжання, эфектыўна весці дыскусію, а настаўніку — праверыць глыбіню засваення матэрыялу. “ПАПВ-формула” прымяняецца і пры падрыхтоўцы вуснага выказвання, і ў напісанні эсэ.